**Szeret fotózni? Akkor itt a lehetőség!**

A fotók önfeledt pillanatokat szereznek a nézőknek, felhívják a figyelmet a természet, az épített környezet, a műalkotás szépségére, az emberek érzelemvilágára, településünk hangulatára.

Amatőr és profi ill. kezdő és gyakorlott fotósok egyaránt megmérettethetik tudásukat, látásmódjukat abban, amit úgy hirdetünk, hogy

**Képek pátyiaknak – Pátyról**

A Páty Faluközösségért Alapítvány 2024-ben ünnepelheti bejegyzésének ill. működésének 30. évfordulóját. Ezt az alkalmat egy falinaptár és képeslapok kiadásával szeretnénk emlékezetessé tenni.

Felhívásunk azért időszerű, mert a négy évszakból a téli képekkel indítjuk a sorozatot.

**Nevezési feltétel:** mind a négy fordulóban témakörönként 1 db 20x30 cm-es képet várunk, amely az adott évszakhoz és felismerhetően Pátyhoz köthető.

**Témakörök fordulónként:**

1. Természet szépsége.
2. Épített környezet vagy műalkotás.
3. Közösségi esemény.

**Leadás helye:** Művelődési Ház – Páty, Kossuth u. 77.

**A leadás határideje:** 2023. február 28., május 30., augusztus 31., október 31.

**Leadás módja:** a képek hátoldalán szerepeljen a fotó címe, a felvétel helye és a jelige. Helyezze el a képeket egy jeligés borítékba, tegyen bele egy lezárt borítékot, melyen kívül a jelige szerepel, belül pedig a fotós adatai (név, cím, elérhetőség).

Kérjük a résztvevőket, hogy a képek digitális formátumát őrizzék meg, mert szükség lesz rá a naptár és a képeslapok készítésénél.

A zsűri és az érdeklődők csak a képekkel és a jeligével találkoznak az egyes fordulókon.

A negyedik forduló után a legjobb képekből, a naptárhoz és a képeslapokhoz felhasznált fotókból 2023. november 12-én kiállítást rendezünk. A nyertesek jutalomban részesülnek.

A kisborítékokat az eredményhirdetés alkalmával nyitjuk fel és ekkor tudjuk meg a jeligéhez tartozó fotósok nevét.

***Szeretnénk, ha sokan élnének a felkínált lehetőséggel!***

***Jó fényeket, sok sikert kívánunk!***

**Páty Faluközösségért Alapítvány**

**kuratóriuma**